Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3708

d) ha a közepes szélsebességtől való eltéréseket (széllökések) a 4.1.5.2c) pontnak megfelelően jelentik, a szélsebesség által elért maximális és minimális értéket kell jelenteni; 4.1.5.4 METAR-ban és SPECI-ben, amikor a közepes szélsebességtől való eltéréseket (széllökések) a 4.1.5.2 c) pontnak megfelelően jelentik, az elért maximális szélsebesség értéket kell jelenteni. 4.2 Látás 4.2.1 Elhelyezés 4.2.1.1 Ajánlás – Ha a látás mérésére műszerezett rendszereket használnak, a látást a futópálya felett megközelítően 2,5 m (7,5 láb) magasságban kell mérni. 4.2.1.2 Ajánlás – Ha a látás mérésére műszerezett rendszereket használnak, reprezentatív észleléseket megfelelő helyeken elhelyezett érzékelők használatával kell nyerni. A helyi rendszeres és különleges jelentésekhez szükséges látás megfigyelésekre szolgáló érzékelőket úgy kell elhelyezni, hogy a futópálya menti és a földetérési zóna menti látás lehető legjobb jelzését adja. 4.2.2 Kijelzők Ajánlás – Ha látás mérésére műszerezett rendszereket használnak, az egyes érzékelőkhöz tartozó látás kijelzőket a megfelelő légiforgalmi egységeknél lévő kijelzőkkel kapcsolódó meteorológiai állomáson kell elhelyezni. A meteorológiai állomáson és a légiforgalmi szolgálati egységeknél lévő kijelzőknek ugyanazon érzékelőkhöz kell tartozniuk, és ahol külön érzékelők szükségesek, ahogyan a 4.2.1 szakaszban le van írva, a kijelzőket világosan meg kell jelölni az egyes érzékelők által figyelt terület, például futópálya és futópálya szakasz azonosítása érdekében. 4.2.3 Átlagolás Ajánlás – Ha látás mérésére műszerezett rendszereket használnak, ezek inputjait legalább minden 60 másodpercben fel kell frissíteni, hogy lehetővé tegyék az aktuális reprezentatív értékek szolgáltatását. Az átlagolási időszaknak a következők szerintinek kell lenni:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes